钦定古今图书集成/明伦汇编/氏族典/第488卷 > 谢让
## 钦定古今图书集成/明伦汇编/氏族典/第488卷 > 谢让

按《元史谢让传》：“让字仲和，颍昌人。祖义，有材勇，金贞
祐间为义军千户。让幼颖悟好学，及壮，推择为吏，补
宣慰司令史。立行中书省于江西，让以选为令史，调
河间等路都转运盐司经历，擢南台御史。大德间，诏
立陕西行御史台，以让为都事，入为中书省右司都
事，迁户部员外郎。四年，擢监察御史，迁中书省右司”
员外郎，出为湖广行省左右司郎中。至大二年，拜西
台治书侍御史。三年，同佥枢密院事。寻拜户部尚书。
四年，改刑部尚书。仁宗即位，拜陕西行省参知政事。
未几，拜西台侍御史，复就拜侍御史。卒于官，谥宪穆。
子好古，奉政大夫、覆实司提举。